Blankflugila niktibio

Blankflugila niktibio (Nyctibius leucopterus) estas specio de niktibioj kaj ĝi estas vaste distribuata tra Suda Ameriko. Tre simila al strigoj, ĉi tiu specio estas noktula. Ĝi predas grandajn insektojn, kiujn ĝi kaptas per flugosaltoj de altaj ripozejoj. Ĝi elstaras pro sia grando, flavaj okuloj kaj larĝa buŝo. Niktibioj estas noktulaj kaj estas rilataj al kaprimulgoj kaj podargoj. Al ili mankas la karakteraj bridaj harecplumetoj ĉirkaŭ la buŝo, kiujn havas la veraj kaprimulgoj. Tiu ĉi specio troviĝas en areoj de Brazilo, Surinamo, Peruo, Gujano, Franca Gujano kaj Venezuelo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. Species Lists of Birds for South American Countries and Territories.  Alirita la 24an de Aŭgusto, 2021

Taksonomio kaj sistematiko
Iam la Anda niktibio (Nyctibius maculosus) estis konsiderata subspecio de la Blankflugila niktibio, sed grando, plumaro, voĉo, kaj alta distribuado diferencigas ilin. Tiuj du specioj, la norda niktibio (N. jamaicensis), kaj la griza niktibio (N. griseus) estas pli proksime rilataj unu al alia ol al aliaj niktibioj. La Blankflugila niktibio estis (en 2021) konsiderata monotipa, sed la Amazonia formo povus esti specio per si mem.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021Cohn-Haft, M. (2020). White-winged Potoo (Nyctibius leucopterus), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 18an de Oktobro, 2021

Aspekto
La blankflugila niktibio havas du formojn, kiuj signife diferencas laŭ grandeco, sed alie estas preskaŭ identaj. La specio kiel tuto estas 24 ĝis 29 cm longa. La amazonia formo pezas 77 ĝis 85 g; ĝi estas multe pli malgranda ol la orienta, kvankam la pezo de ĉi-lasta ne estas dokumentita. Ambaŭ formoj estas malhelbrunaj supre kaj pli helbrunaj sube, kaj ambaŭ partoj havas pli malhelajn makulojn. La granda blanka makulo sur la duarangaj flugilkovriloj donas al la specio siajn nomojn.

Distribuado kaj habitato
La amazonia formo de blankflugila niktibio estas konata el disaj lokoj en la Amazona baseno de orienta Venezuelo, orienta Peruo, la Gujanoj, kaj norda Brazilo, kvankam ĝi probable troviĝas tra la tuta regiono. Tie ĝi loĝas sub la kanopeo de matura terfirma (terra firme) pluvarbaro, inkluzive de arbaro sur blanksablaj grundoj. Komence de la 2000-aj jaroj, esploristoj faris plurajn ekvidojn laŭlonge de la Amazono sur malriĉaj sed ne-sablaj grundoj inter areoj de blanksabla arbaro. La orienta formo havas multe pli malgrandan areon en la ŝtatoj Bahio kaj Espírito Santo de Brazilo. Ĝi ne estas bone konata, sed oni supozas, ke ĝi loĝas sub la kanopeo de la Atlantika Arbaro.

Kutimaro
Manĝado
La blankflugila niktibio estas noktula. Ĝi kaptas sian insektan predon per antaŭeniro de eksponita ripozejo.

Reproduktado
La reprodukta fenologio de la blankflugila niktibio estas nekonata. Oni supozas, ke ĝi demetas unu ovon sur branĉon alte en la kanopeo simile al aliaj niktibioj.

Voĉo
La kanto de la amazonia formo de blankflugila niktibio estas "iom post iom descenda, purtona 'feeeeeooooo'" priskribita kiel neforgesebla kaj melankolia. Ĝi ankaŭ faras mallaŭtan "bŭip" krion.

Statuso
La IUCN taksis la blankflugilan niktibion kiel Malplej Zorgigan, kvankam ĝia populacio estas nekonata kaj supozeble malpliiĝas. En Amazonio, "la plej granda minaco venas de daŭra detruo de netuŝita arbaro."

Referencoj

 Borerro, J. 1974. "Notes on the structure of upper eyelid of potoos". The Condor, 76: 210–211.
 Holyoak, D.T. (2001): Nightjars and their Allies: the Caprimulgiformes. Oxford University Press, Oxford, New York. 
Clements, James F. (2007) The Clements Checklist of Birds of the World, 6a eld., Cornell University Press, Ithaca, New York.
 Hilty, Steven L. (2003): Birds of Venezuela. Christopher Helm, London. 

 Eksteraj ligiloj 

 Grafiko 
 Artikolo  ao.com.br

Kategorio:Niktibioformaj
Kategorio:Birdoj de Peruo
Kategorio:Birdoj de Sudameriko
Kategorio:Birdoj de Brazilo